rlitschk/wikidir huggingface dataset:
De Benrather Linie is de bekanntste Isoglosse in Kontinentaleuropa. Dat is de Grenz twüschen Nedderdüütsch un Hoochdüütsch. Dat Hööftmarkmaal is, dat vele Wöör, de in’t Hollandsche un in dat Plattdüütsche dat k hebbt, süden vun de Grenz dat ch hebbt. In Limborg löppt de Grenz twüschen Heerle in den Noorden un Karkraode in den Süden. De Gemeente Landgraaf warrt so in twee Delen deilt. Eupen in Belgien is noorden vun de Benrather Linie. Dat heet, dat dat Eupener Platt to dat Nedderdüütsche höört. De Nedderlandschen Öörd Vaals, Bocholtz un Karkraode höörn to dat Medeldüütsche. De Benrather Linie geiht wieder in dat Rebeet vun de Stadt Düsseldörp, wo de Stadtdeel Benrath op de Grenz, män süden vun de Grenz liggt. Berlin, Siegen un Kassel sünd ok an de Grenz un süden dorvun. Inst güng de Grenz bet to dat Ermland in Polen.
Dark Star is en Science-Fiction-Parodie vun den Speelbaas John Carpenter ut dat Johr 1974. De Film is togliek en Hommage an den Film 2001: A Space Odyssey. De Low-Budget-Produkschoon is to en Oort Kultfilm worrn, wat to’n groten Deel an de philosophischen Diskusschonen mit de „Bomb 20“. Dat Ruumschipp Dark Star mit en Handvull Lüdd an Boord is siet twintig Johren in’t Weltall ünnerwegens un hett sien besten Daag al lang achter sik. De Kru hett de Opgaav, in Sünnsystemen, de laterhen kolonialiseert warrn schüllt, unbestännige Planeten to söken un tonichten to maken. De Kaptein vun dat Ruumschipp, Powell, is al vör längere Tiet bi en Unfall mit en Kortsluss doodbleven un liggt nu in en Küllkamer op Ies. De veer annern Lüüd an Boord sünd in de Twüschentiet jümmer mehr verkamen un in Lethargie verfallen: Se gaht sik gegensietig blots noch op den Geist. In de Utsichtskuppel sitt Talby, de mit de annern nix mehr so recht to doon hebben will. Mit Doolittle, de an Boord nu dat Seggen hett, snackt he över de Schöönheit vun’t Bülgenrieden un Meteorströöm. Pinback is dör en dummen Tofall an Boord kamen, vun wegen dat he verwesselt worrn is. Man, he hett sik
Herbert Waas (* 8. September 1963 in Passau) is en ehmalger düütsch Footballspeler. Sein Profikarriere fung bi TSV 1860 München in de 2. Football-Bundsliga an. In 35 Spelen hett he dor 11 Doren schaaten. Dornah is he 1982 to Bayer 04 Leverkusenwesselt, wo he bit 1990 bleev. Dat weer sien spoodriekste Tiet. In 209 Bundsligaspelen keem he up 72 Doren. Dornah speel he för en Johr bi den italieenschen Vereen FC Bologna bevör he 1991 to’n HSV wesselt is (33 Bundsligaspelen, 2 Doren). Dor bleev he aber man ok blots en Johr. Denn is he in de Swiez to’n FC Zürich wesselt un hett dor noch mol 19 Doren in 69 Spelen schaaten. In de Saison 1994/95 hett he noch eenmal in de Bundsliga anhüert. Bi Dynamo Dresden keem he aber noch blots to 5 Spele in de he ok kien Door schaaten hett. Sien Karriere hett he denn bi BSC Sendling utklingen laaten. Tüschen 1983 un 1988 hett he ok 11 Mal in de düütsch Football-Natschonalmannschap speelt un en Door schaaten. 1988 wunn he mit Bayer 04 Leverkusen den UEFA-Pokal. In dat Final-Rückspeel tegen Espanyol Barcelona hörr he in dat entscheedend Elfmeterscheeten to de Doorschützen. Herbert Waas up Fußballdaten.de
Atheismus is dat Fehlen vun Gloven an een Gott oder an verschedene Gödder. Dat bedutt, een Minsch kann sik vörstellen, datt dat en Gott oder verschedene Gödder gifft, man he maakt sik dor nix ut., oder de Annahme, datt dat keen Gott gifft oder geven kann. De Unnerscheed twuschen düsse beiden Definitschonen kann een in’n Tüdel bringen, sunnerlich, wenn se dör’nanner muddelt weert. In de Philosophie warrt an un for sik meist de tweete Definitschoon bruukt. Dat Woort „Atheismus“ kümmt ut de Ooldgreeksche Spraak: Dat Präfix 'α' (a) bedutt 'nich' un dat Woort 'θεος' (theos) bedutt 'Gott' oder 'Gottheit'. De Begreep „Atheismus“ stammt ut dat Frankriek vun dat 16. Johrhunnert, man veel Ideen, de een hüdigendags as „atheistisch“ ankieken deit, sünd al in de klassische Antike beschreven un ok in de Tied vun de Vedas. Dat is unbekannt, of in de Vörtied al en Form vun Atheismus bestahn hett. Dat warrt woll seggt, datt de Gloven an Gödder eerst utspunnen wurrn is, nadem de Naturreligionen un de Animismus al upkamen weern. Dorbi schall de Polytheismus (Gloov an en ganze Reeg vun Gödder) sik ehrder entwickelt hebben, as de Monotheismus. Fröhe Sporen vun Atheismus finnt sik in den Atomismus vun den
De Kap-Verde-Escudo is de Geldsoort vun de Republiek Kap Verde, en Inselstaat vör de Küst vun Westafrika. Afkört warrt de Geldsoort mit CVEsc, CV Esc oder Cifrão ( S ‖ ) {\displaystyle (\mathrm {S} \!\!\!\Vert )} . De offizielle Afkörten na ISO 4217 is CVE. Ünnerdeelt is de Escudo in 100 Centavos. Kap Verde weer bit 1975 en Kolonie vun Portugal un harr dormols also den Portugeeschen Escudo as Geldsoort. Na de Unafhangigkeit is de Beteken Escudo för de ne’e natschonale Geeldsoort behollen worrn. In dat Johr 1998 is de Kap-Verde-Escudo fast an den portugeeschen Escudo koppelt worrn un somit 1999 ok an den Euro. De Ümtuuschkurs is siet de Tiet mit 1 EUR = 110,265 CVE oder 100 CVE = 0,906906 EUR fastleggt. Den Kap-Verde-Escudo gifft dat as Münten un as Geldschiens. Vun de Münten gifft dree verschedene Regen, de op de een Siet Motiven vun Deerten, Planten un Scheep wiesen doot. Münten gifft dat dorvun in de Weerten 5, 10, 20, 50 un 100 Escudos. Butendem gifft dat en Münt to 1 Escudo, de en Seeschildkrööt wiest, dat Natschonaldeert vun den Inselstaat. Papeergeld gifft dat in de Weerten 100, 200, 500, 1000, 2000 un 5000 Escudos. Papeergeld Münten
De Samtgemeen Ahlden is en Samtgemeen in’n Landkreis Heidkreis, in de sik fief Gemenen för de Afwickeln vun de Verwaltenssaken tohopenslaten hebbt. Se hett 6650 Inwahners (Stand 31. Dezember 2016). De Sitt vun de Samtgemeenverwalten is in Hodenhagen. En Översicht över de Geologie un Entstahn vun dat Rebeet vun’n helen Landkreis is in den Artikel Landkreis Heidkreis beschreven un kann dor naleest waarn. De Samtgemeen gifft dat siet den 4. März 1974. Se is dormols in’n Rahmen vun de Rebeetsreform vun’t Land Neddersassen nee billt worrn. De Samtgemeen Ahlden liggt in’n Süüden vun’n Landkreis un warrt to’n Noorden un Noordoosten hen vun de Eenheitsgemeen Wasra afgrenzt. In’n Oosten un Süüden slutt sik de Samtgemeen Swarms an un in’n Westen de Samtgemeen Reten/Aller. De Gemeen Ahlden sülvst hett ok op’n kort Stück Kuntakt na’n Landkreis Nienborg/Werser mit sien Samtgemeen Steembke. To de Samtgemeen Ahlden höört de nafolgen Gemenen (na’t Bookstaveren): Ahlden (Aller) Eikeloh Graitn Hamstorp Hodenhagen De Samtgemeenraat vun Ahlden besteiht vundaag neven den hööftamtlichen Samtgemeenbörgermeester ut achtteihn wählte Raatsliddmaten, de sik op dree Frakschonen verdeelt. De beiden Wählergemeenschopppen hebbt sik dorbi to een Grupp tohopenslaten De letzte Kommunalwahl weer in’n September 2011: De Samtgemeenbörgermeester arbeit hööftamtlich. –9. April 2016: Heinz-Günter
Dat Bundsministerium för Gesundheit (BMG) (meist as „Bundsgesundheitsministerium“ tosamentogen), is en Bundsministerium vun de Bundesrepubliek Düütschland. Dat is de böverste düütsche Bundsbehöörd vun’t Gesundheitswesen. De Hööftsitt vun’t Ministerium is in Bonn, en tweten Deenstsitt gift dat in Berlin. Bundsminister för Gesundheit is opstunns Karl Lauterbach vun de SPD. Dat Bundsministerium is 1961 as Bundsministerium för’t Gesundheitswesen (BMG) grünnt worrn un weer acht Johr later mit dat Bundsministerium för Familie un Jöögd tohopenslaten, dat dorna denn Bundsministerium för Jöögd, Familie un Gesundheit heten de (dat is vundaag dat Bundsministerium för Familie, Senioren, Fronslüüd un Jöögd). Eerst 1991 is dat Ministerium as egenstännig Bundsministerium för Gesundheit (BMG) wedder nee inricht worrn. In’t Johr 2002 is dat Rebeet soziale Angelegenheiten dorto kamen un de Naam weer op Bundsministerium för Gesundheit un Soziale Sekerung (BMGS) ännert. Dat weer blots bit 2005, denn is dat Sozial-Ressort wedder rutnahmen worrn un güng an dat Bundsministerium för Arbeit un Sozialsaken. Siether hett dat wedder „Bundsministerium för Gesundheit“ as fröher al. Dat Ministerium hett en Reeg vun Opgaven, de to’n Teel hebbt de Gööd vun’t Gesundheitswesen in Düütschland wietertoentwickeln un to sekern. Dorto höört, dat Leistungsvermögen vun de gesettlichen Krankenversicherungen un de Pleegversicherung to sekern un de Intressen
(757) Portlandia is en Asteroid ut de Hööftgördel, de an’n 30. September 1908 vun de US-amerikaansch Astronom Joel Hastings Metcalf in Taunton opdeckt wurrn is. De afsolute Helligkeit bedrocht 10,20. De Asteroid is nah de Stadt Portland in de US-Bundsstaat Maine nömmt wurrn.
Johann Friedrich August „Feodor“ Kelling (* 11. Februar 1820 in Klutz; † 24. Oktober 1909 in Nelson) weer en neeseelandschen Politiker. Kelling is 1820 as Söhn von Louise Catharina Margaretha (borene Harms) un Johann Joachim Kelling in Klutz in Mekelborg-Swerin boren. An’n 14. April 1844 hett he in Rövershagen Hochtied fiert mit Johanna Friederica Christiana Lampe. Kort later sünd se op de Skiold afreist na Neeseeland. De Briten harrn för jemehr ne’e Kolonie Kolonisten ut Düütschland söcht un Kuno von Rantzau-Bredenborg harr jem Lüüd ut Mekelborg vermiddelt. Na veer Maand Reis kemen se an’n 1. September 1844 in Nelson an. De Mekelbörger hebbt teihn Kilometer westen von Nelson dat Dörp Ranzau grünnt. Kelling weer dorbi een von de Lüüd, de dat ganze mit organiseert hebbt. In datsülve Johr is ok sien Söhn Robert Charles Ferdinand Kelling boren. An’n 10. Juli 1869 hett em de Noorddüütsche Bund to’n Konsul maakt un he weer för de Provinz Nelson tostännig. Von’n 25. August 1871 af an weer he denn Konsul för dat Düütsche Kaiserriek. Kelling weer ok Afornter för den Wahlkreis Waimea in dat Parlament von Neeseeland. [1], döfft an’n 18. Februar 1820 [2] Claudia Linda Reese: Neuseeland und Deutschland: Handelsabkommen, Aussenhandelspolitik. dat
28 Days is de Titel vun en US-amerikaansch Filmdrama vun Betty Thomas ut dat Johr 2000. De Hööftrull hett Sandra Bullock speelt. Gwen Cummings arbeit as Journalistin in New York City. Se is’n geern seen „Partymuus“ un sütt ehr Leven tohopen mit ehrn Fründ Jasper as en eenzig lang Fest mit Alkohol- un Kokainorgien ahn Enn. Een Morgen waakt se na en dörsopen Nacht op un kummt to laat to de Hochtiet vun ehr Süster. Dor op de Fier suppt se wieter un is wedder mol afsluut ut de Kehr un lannt denn ok noch in de Hochtietstort, as se dat Gliekgewicht verlütt. Üm den Schaden uttoglieken will se en ne’en Koken köpen un stiggt besopen in de Hochtietslimousien. Op de Fohrt verlütt se aver de Kontroll över dat Auto, neiht dör en Goorntuun, rammt en Wahnhuus un warrt insparrt. In de Naklapp warrt se to 28 Daag Gefängnis veroordeelt, de ümwannelt warrt in en 28 Daag lang Afwennkuur in en Zentrum för Suchtkranke, woneem se vun ehr Sucht loskamen schall. Dor mutt se mit en Reeg vun Regeln kloor kamen, as to’n Bispeel dat Singen mit de annern Patienten tosamen, dat afslute Handyverbott un so wieter. Natürlich hett se
De Agritechnica is en vun de gröttsten Utstellungen för Landmaschinen. Utrichtet ward se vun de Düütsche Sellschop för Landweertschop. De Messe finnt siet 1995 alle twei Johr in Hannober in Wessel mit de Eurotier statt. In 2009 fann de Utstellung vun 10. bet 14. November statt. Up öber 320.000 m² Utstellungsfläche hebbt öber 2300 Utsteller ehr Produkte tau Schau stellt. Agritechnica. Mehr Biller, Videos oder Audiodateien to’t Thema gifft dat bi Wikimedia Commons. Internetuptritt von de Utstellung (hoochdüütsch)
Hans Hermann Matthöfer (* 25. September 1925 in Baukem; † 14. November 2009 in Berlin) weer en düütsch Politiker vun de SPD). He weer van 1974 bi 1978 Bundsminister för Forschung un Technologie, van 1978 bit 1982 Bundsfinanzminister un 1982 Bundsminister för Post- un Fernmellwesen . Nah sien Volksschoolafsluss hett Matthöfer eerst en koopmännisch Lehre makt un weer vun 1943 bit 1945 as Suldat in'n Tweeten Weltkrieg. Nah de Krieg hett he 1946 en Dolmetscherprüfung för de engelsch Spraak bestahn. 1948 fung he en Studium för Weertschaps- un Sozialwetenschapen in Frankfort an’n Main un Madison (Wisconsin), USA,an, wat he 1953 as Diplom-Volksweert afslooten hett. Wiels sien Studium in de USA weer he dör sien Lehrer Jack Barbash mit de Ideen un de Praxis vun de bedrievsnah Gewerkschaftsarbeit (workplace unionism) vertroot maakt wurrn, de he later henn bi sien Tätigkeit bi de IG Metall to nutzen wuss. He weer bit 1957 in de Afdeelen Weertschap bi de Vörstand vun de IG Metall tätig. Dornah arbeit he as Gewerkschaftsattaché bit 1961 för de Organization for European Economic Cooperation (OEEC) in Washington D. C. un Paris. Af Oktober 1960 bit August 1972 hett he de Bildungsafdeelen bi de Vörstand vun de IG Metall
Raj Tischbierek (* 24. September 1962 in Leipzig) is en düütsch Schachspeler. Raj Tischbierek keem dör sien Vader to dat Schachspeel, de hüm dat in dat Öller vun fiev Johren bibrocht hett. Mit negen Johren is he in de Schachvereen Chemie Leipzig intreden. He weer tweemal DDR-Landsmeester. Nahdem he de Polytechnische Böverschool afslooten harr wurr he to’n Geologiefackarbeiter (Vermesser) utbildt un hett nebenbi noch dat Abitur nahmakt. As Fackarbeiter hett he aber nie arbeidt, sonnern is 1989 nah Berlin trucken. 1991 övernehm he dor de Tietschrift Schach as Chefredakteur, för de he 1999 den Exzelsior Verlag grünnd hett. De Grootmeester speelt för den SC Kreuzberg in de 1. Bundsliga un hett en Elo-Tall vun 2459 Punkten (Stand: Januar 2009). Sien best Historsch Elo-Tall weer 2616. De harr he in Dezember 1987. Mit de Natschonalmannschap vun de DDR hett Tischbierek an de Schacholympiade 1990 deelnommen. Sternstunden des Schachs. 30 x Olympia. London 1927 - Manila 1992. Sportverlag Berlin 1992 SKA Turnier München 1994. Sportverlag Berlin 1994. FIDE-Kort (engelsch) Porträt in de Berliner Zeitung Exzelsior Verlag Partien vun Tischbierek up chessgames.com (engelsch) Raj Tischbiereks Ergebnisse bei Schacholympiaden auf olimpbase.org (englisch)
(645) Agrippina is en Asteroid ut de Hööftgördel (Spektralklass S-Typ), de an’n 13. September 1907 vun de US-amerikaansch Astronom Joel Hastings Metcalf in Taunton opdeckt wurrn is. De afsolute Helligkeit bedrocht 9,94. Der Asteroid is mit en röömsch Naam betekent, de völ Daams in dat Röömsch Riek dragen hebbt.
En Born sünd in de Histoorsche Wetenschop „all Texten, Gegenstänn oder Umstänn, wo een över de verleden Tied wat ut rutfinnen kann“. De Borns mütt stracks vun de Sekundärliteratur afgrenzt weern, also vun de Fackböker, de över en Saak schreven wurrn sünd. Borns sünd sunnerlich Oorkunnen, annere ole Schriften, Biller un Saken ut de Tied, wo een sik mit befaten deit. Wenn dat över de Steentied geiht, gifft dat keen schriftliche Borns, vunwegen datt dat dormols noch keen Schrift geven hett. Borns sünd denn Steenwarktüüch, de funnen wurrn sünd un all annere Överresten ut de Tied. Wenn dat um de Antike geiht, denn so sünd Fundstücken vun de Archäologie Borns, man ok Schriften (ok nee rutgeven), Kunstwarken un Bowarken. Just so bi dat Middelöller oder noch jüngere Tieden: Borns sünd jummers Saken, de ut de Tied sülms herstammen doot un us vundagen noch wat över de Tied vertellen könnt. De Böker un Upsätz, de hüdigendags (oder jedenfalls in latere Tied) över de Periood schreven weert, wo dat um geiht, sünd keen Borns, man Sekundärliteratur. Paul Kirn: Einführung in die Geschichtswissenschaft, fortgeführt von Joachim Leuschner, 5. Uplage, De Gruyter, Berlin 1968 (toeerst 1947), S. 29.
Dat lett so, as wenn disse Artikel nich so akraat is as de ween schull. Kiek ok op de Diskussionssiet vun den Artikel. De Bülgenläng is de Läng vun en Bülg. Dat is Physik. Se ward meten vun en Bülgenkopp to den annern, gliek wat vun Oort vun Bülgen dat sünd. Bülgenläng un Frequenz, dat is wo faken de Bülgen in de Sekund kaamt, hangt tosamen: Je grötter de Bülgenläng, desto lütter de Frequenz. Tyypsche Bülgenlängen vun Bülgenoorten: Mechanische Bülgen: Waterbülgen: 1 cm - 100 m, gifft aver ok gröttere. Seismische Bülgen vun Eerdbeven: twüschen 500 m un 120 - 180 km Elktromagneetsche Bülgen Middelbülgen vun dat Radio: poor hunnert Meters Kortbülgen vun dat Radio: 30 - 50 m Ultrakortbülgen: 3 - 4 m Bülgen för’n Kiekschapp: 20 cm - 2 m Infrarootbülgen: … - 750 nm Bülgen vun’t Licht: 350 - 750 nm Ultravigelettbülgen: 5 - 380 nm Röntgenbülgen: 0,1 - 10 nm Gammabülgen ut de Radioaktivität: 0,124 - 0,5 nm Elektronen (sünd ok Bülgen): veel lütter. Eingerückte Zeile
Pablo Cottenot weer en franzöössch Astronom, de in dat 19. Johrhunnert an de Steernwacht vun Marseille arbeit hett. Nah de Utsaag vun de Astronom Édouard Stephan weer Cottenots astronomisch Karriere blots vun kort Düer. He sall doov ween hemm. Hüm is aber tominnst an’ 2. Februar 1878 gelungen, den Asteroiden Eucharis optodecken. Artikel över dat Observatorium vun Marseille (franzöössch)
(756) Lilliana is en Asteroid ut de Hööftgördel, de an’n 26. April 1908 vun de US-amerikaansch Astronom Joel Hastings Metcalf in Taunton opdeckt wurrn is. De afsolute Helligkeit bedrocht 9,9. De Asteroid is nah de Süster vun den US-amerikaansch Astronom Harlow Shapley nömmt wurrn.
(737) Arequipa is en Asteroid (Spektraalklass S) ut de Hööftgördel, de an’n 7. Dezember 1912 vun de US-amerikaansch Astronom Joel Hastings Metcalf in Winchester opdeckt wurrn is. De afsolute Helligkeit bedrocht 8,81. De Asteroid is nah de Stadt Arequipa in Peru nömmt wurrn.
(662) Newtonia is en Asteroid ut de Hööftgördel, de an’n 30. März 1908 vun de US-amerikaansch Astronom Joel Hastings Metcalf in Taunton opdeckt wurrn is. De afsolute Helligkeit bedrocht 10,3. De Asteroid is nah de lütt US-amerikansch Stadt Newton in Massachusetts nömmt wurrn.
Mönster is ’ne landraodsamtfrie Stad in’t Mönsterland in’t düütske Bunnesland Nuordrien-Westfaolen un was bes to’n twedden Wiältkrieg de Höftstad van de prüüske Provins Westfaolen. Se häw dän Ökelnaam Westfalenmetropole, obschoonst in Baukum, Düörpm, Bilefeld un lange Tiet auk Gelsenkiärken mäer Mensken liäwen. Mönster is de grötste düütske Stad aone ene Stadtschnellbahn of Straotenbaan un häw 315.293 Inwuëners (31. Kristmaonddag 2019). Een van de ölste School in Düütskland stait hier, dat Gymnasium Paulinum. Fröer sint bolle alle Schölers van dat Paulinum Pastöörs wuorden, un nao vandage kaas up düsse Schoole Latien un Grieksk läern. Mönster häw siet de Karolingertiet en Bischup. En Attraktion för de Touristen, de Mönster vandage besöökt, is de Allwetterzoo, en graute Deergaorn met wille un eksotiske Diers. Mönster lig midden in de mönsterlänske Bucht, so dat dat Land hier plat is, un de högste Plats, de Horsteberg blaus een paor Meters üöwer’n Rest is. Se segget, dat aal an’n Maondag wees, we an’n Saoterdag to Besöök kümp, so plat is dat Land üm Mönster rüm. In’n Düörsnid lig Mönster 62 m üöwer NN. Düör dat Stadtrebeet (1975 sint de naigsten Düörper derto kuëmen) gait de Ao un de Werse. Mönster häw auk en Hawen an’n Düörpm-Iäms-Kanaol, de
Fred Heiser (ok: Fredy Heiser; * 20. November 1938) is en ehmalger düütsch Footballspeler. De Angreepspeler speel all vör Hannober 96 in de Regionalliga, bevör in de Saison de Mannschap in de Bundsliga spelen dee. Dor keem he bit 1967 up 38 Bundsligaspele, in de he 11 Doren schaaten hett. Heiser auf fußballdaten.de
Christian Wilhelm Blomstrand (* 20. Oktober 1826 in Växjö, Süüdsweeden; † 5. November 1897 in Lund) weer en sweedsch Chemiker. 1850 hett he sien Doktertitel an de Universität Lund makt. Wurr twee Johr later Dozent un 1856 Adjunkt der Chemie in Lund. Van 1862 bist 1895 weer he Perfesser in Lund. Blomstrand weer siet 1861 Liddmaat vun de Königlich Sweedsch Akademie vun de Wetenschapen. 1865 hett he faststellt, dat de vun Heinrich Rose funnen Niobverbindungen Gemische vun Niob- un Tantaloxiden ween sünd. Minnestecking ofver Carl Wilhelm Scheele Die Chemie der Jetztzeit vom Standpunkt der electrochemischen Auffassung; Heidelberg 1869
De Mattaponi sünd neben de Pamunkey de eenzig Indianerstamm ut Virginia, de över eegen Reservatschoonsland verfügt, dat sück an de Grenzen vun de Mattaponi River, dicht bi West Point, Virginia. hentreckt. Vun de 450 Stammesliddmaaten leven aber man blots ruch weg 60 in de Reservatschoon. De Mattaponi hörrten to de Powhatan-Konföderation in dat laat 16. Johrhunnert. Ok hör Spraak is Algonkin. Hüüd leven se in de King William County. List van Indianer up de noordamerikaansche Kontinent "A Guide to Writing about Virginia Indians and Virginia Indian History", Virginia Council on Indians, Commonwealth of Virginia, van August 2009, upropen an’ 16. September 2009 (engelsch) Wood, Karenne, ed., The Virginia Indian Heritage Trail, Charlottesville, VA: Virginia Foundation for the Humanities, 2007 Egloff, Keith and Deborah Woodward. First People: The Early Indians of Virginia. Charlottesville: The University Press of Virginia, 1992. Rountree, Helen C. Pocahontas, Powhatan, Opechancanough: Three Indian Lives Changed by Jamestown. Charlottesvile: University of Virginia Press, 2005. Mattaponi Indian Reservation (engelsch) Informatschonen över de Mattaponi (engelsch)
Lino Lacedelli (* 4. Dezember 1925 in Cortina d’Ampezzo, Italien; † 20. November 2009 ok dor) weer en italiensch Bargstieger. Tosommen mit Achille Compagnoni hett he an’ 31. Juli 1954 as Eerst den K2 besteegen. De Expedition wurr damals leidt vun Ardito Desio. Lino Lacedelli - Nahroop in de Daily Telegraph (engelsch)
Scatman Crothers (* 23. Mai 1910 in Terre Haute, Indiana; † 22. November 1986 in Van Nuys, Kalifornien; eegentlich Benjamin Sherman Crothers) weer en US-amerikaansch Singer, Komponist un Schauspeler. Crothers fung sien Karriere nah de High School in de 1920er Johren as Singer un Kummediant in Jazz- un Nightclubs an. So speel he ok in de Band vun Slim Gaillard un 1937/38 speel Sam Taylor in sien Band. In en Film weer he to’n eersten Mal in de 1950er Johren to sehn. Ofschoonst he in över 60 Kino- un Feernsehfilmen mitmakt hett, bleev he vör allen as Singer un Komponist tätig. As Schauspeler is he sünners för sien Rull as Hotelkoch in Stanley Kubricks Horrorfilm Shining bekannt worrn. Fief Johr vörher wark he all as Nachwächter an de Siet mit Jack Nicholson in de Film Einer flog über das Kuckucksnest mit. 1976 speel he den Schaffner Ralston in de Kummedie Trans-Amerika-Express. He is ok as musikbegeistert Kater „Swingy“ in de Walt Disney-Tekentrickspeelfilm Aristocats (1970) to hörn. Scatman Crothers weer verheiraadt un harr en Dochter. Scatman Crothers in de Internet Movie Database (engelsch) Scatman Crothers in de Katalog vun de Deutsche Nationalbibliothek
Wilhelm Steinitz (* 14. Mai 1836 in Prag; † 12. August 1900 in New York) weer en bedüüdend Schachspeler ut Öösterriek, de nahderhenn de US-amerikaansch Staatsbörgerschap annommen hett. He stamm ut Böhmen un weer de eerste allgemeen anerkannt Schachweltmeester. He gellt as Revolutionär vun de Schachtheorie, de de damals vörherrschend Speelwies vun dat störmisch Angreepschach, dat so nömmt „romantisch Schach“, bannig kritiseer. Mit en eerstmals wetenschapelich Herangahnswies formuleer Steinitz noch hüüd gültig strategisch-positionelle Grundsätze un hett somit den Grundsteen leggt för de moderne Schachtheorie. Wilhelm Steinitz wurr as negent vun 13 Kinner vun de Schnieder Josef Salamon Steinitz (1789–1868) un de sien Fru Anna boren. As Geburtstag wurrd af un an de 17. Mai angeven. Dat beruht aber up en irrtümlichen Angaav vun Steinitz sülvst ut dat Johr 1887, wat he later aber verbetert hett. De 14. Mai is dör de Geburtsoorkunn un Upteknungen vun de jöödsch Gemeend belegt. De Familie leev in ärmlich Verhältnissen, mehrere vun sien Geschwister sünd all as Kind storven. Wilhelm harr vun Geburt an en Klumpfoot un bruuk en Gehstütze. All as Kind gull he as en vun de best Schachspeler in Prag. 1858 truck he nah Wien, um an dat Polytechnisch Institut Mathematik to
(181) Eucharis is en Asteroid ut de Hööftgördel, de an’n 2. Februar 1878 vun de franzöösch Astronom Pablo Cottenot in Marseille opdeckt wurrn is. Dat weer ok de eenzig Asteroid, de he opdeckt hett. De afsolute Helligkeit bedrocht 7,84. De Asteroid is nah Eucharis, en Nymphe ut de greeksch Mythologie nömmt wurrn. Manfred Stadler, Rotationsperioden, UBV-Photometrie und Lichtkurven der Asteroiden 181 Eucharis, 377 Campania und 714 Ulula, Diplomarbeit an der Universität Graz 1989